Diari Oficial de la Generalitat Valenciana


Sumari del DOGV 5196, del 10-02-2006 (2006/1336)

RESOLUCIÓ de 30 de gener de 2006, de la Direcció General d'Ensenyança, per la qual es resol el concurs públic per a atorgar beques de formació en assistència tècnica de gestió de fons documentals didàctics i recursos educatius per a l'any 2006, convocat per Orde d'1 de desembre de 2005, de la Conselleria de Cultura, Educació i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5196

Data del DOGV
:   10-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1336


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 30 de gener de 2006, de la Direcció General d'Ensenyança, per la qual es resol el concurs públic per a atorgar beques de formació en assistència tècnica de gestió de fons documentals didàctics i recursos educatius per a l'any 2006, convocat per Orde d'1 de desembre de 2005, de la Conselleria de Cultura, Educació i Esport. [2006/X1336]  
Per l'Orde d'1 de desembre de 2005 de la Conselleria de Cultura, Educació i Esport, es va convocar un concurs públic per a atorgar beques de formació en assistència tècnica de gestió de fons documentals didàctics i recursos educatius per a l'any 2006 (DOGV núm. 5168, de 2 de gener de 2006).  
Complits els tràmits requerits en la convocatòria, s'ha realitzat la valoració dels mèrits aportats pels sol·licitants de conformitat amb el que disposa la base octava de l'Orde esmentada.  
I, d'acord amb la delegació feta pel conseller de Cultura, Educació i Esport en la disposició final primera d'eixa orde, resolc:  
Primer  
Concedir les beques de formació a les persones que figuren en l'annex I a esta resolució, que es corresponen amb la major qualificació per a cada lloc, segons la proposta de la comissió de valoració sobre la base set de l'orde de convocatòria.  
Segon  
Anunciar la qualificació obtinguda per a cada sol·licitant en l'annex II a esta resolució, segons la proposta de la comissió de valoració sobre la base set de l'orde de convocatòria.  
Tercer  
Anunciar els casos de fora de termini o sol·licitud d'una plaça no convocada en l'annex III a esta resolució.  
Quart  
En el cas de renúncia o incompliment de la finalitat de la beca de formació per algun beneficiari durant el seu gaudi, dins de l'any 2006, es convocarà per a la seua provisió a les persones que hagen obtingut una qualificació igual o superior a nou punts i segons l'orde establit en l'annex II.  
Quint  
Les obligacions, drets i vinculació laboral a aplicar als beneficiaris són les indicades en les bases nou, deu, onze, dotze i tretze de l'Orde de convocatòria. La percepció de les beques es realitzarà segons indica la base onze de l'Orde de convocatòria.  
Sext  
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant la Conselleria de Cultura, Educació i Esport en el termini d'un mes a partir de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a partir de l'endemà de la publicació en el Diari Oficial de la Generalitat Valenciana  
València, 30 de gener de 2006.. El director general d'Ensenyança: Josep Vicent Felip i Monlleó.